****

**R E P U B L I K A H R V A T S K A**

**R E P U B L I K A H R V A T S K A**

**ISTARSKA ŽUPANIJA**

GRAD UMAG-UMAGO

Upravni odjel za opće poslove

društvene djelatnosti

-----

**R E P U B B L I C A D I C R O A Z I A**

**REGIONE ISTRIANA**

CITTÀ DI UMAG-UMAGO

Assessorato affari generali

e attività sociali

KLASA: 602-01/18-01/04

URBROJ: 2105/05-04/02-18-2

Umag, 12. lipnja 2018.

**Poštovani učitelji, dragi učenici, poštovani roditelji!**

Na kraju još jedne nastavne godine želimo vam čestitati na postignutom uspjehu te poželjeti ugodan i bezbrižan ljetni odmor. No, prije ljetnog predaha preostaje nam još jedna obveza, a to je prikupljanje i razmjena udžbenika koje ste koristili tijekom školske godine 2017./2018. Kao i prethodnih godina, škole će i ove godine organizirati prikupljanje i razmjenu udžbenika koje ste preuzeli u umaškim knjižarama, a koje je platio Grad Umag. Dragi učenici, molimo vas da prema uputama vaše škole predate sve udžbenike koje ste koristili, a potom sudjelujete u njihovoj razmjeni. Važno je znati da **ne morate donositi u školu kopije potvrda o preuzetim udžbenicima**, s obzirom da Grad Umag posjeduje sve potvrde i račune o kupljenim i preuzetim udžbenicima. Također, preporučamo da dogovorenog datuma za predaju udžbenika vratite i radne udžbenike te radne bilježnice koje će se prikupljati kao sekundarna sirovina. Učenici koji su sami kupili udžbenike mogu sudjelovati u razmjeni, uz uvjet da i oni sami vrate udžbenike koje su koristili.

Dragi učenici, vjerujemo da je većina od vas pažljivo čuvala udžbenike, no ako je koji od njih oštećen ili nevraćen iz određenih razloga, vaše će učiteljice i učitelji, odnosno razrednice i razrednici zabilježiti da je udžbenik oštećen/nevraćen. U tom slučaju vaši će roditelji morati platiti nadoknadu u iznosu maloprodajne cijene udžbenika. To se dakako odnosi na udžbenike iz obveznih predmeta koji se mogu i nadalje koristiti, a platio ih je Grad Umag.

 **Za upute o uplati gore navedene nadoknade koja je jedan od preduvjeta za ostvarivanje prava na sufinanciranje udžbenika obratite se Upravnom odjelu za opće poslove i društvene djelatnosti Grada Umaga.**

Škole će dostaviti nadležnom upravnom odjelu Grada Umaga tablice s točnim podacima o prikupljenim i razmijenjenim udžbenicima i potrebnim količinama novih udžbenika. Napominjemo da će za školsku godinu 2018./2019. Grad Umag sufinancirati isključivo nabavu nedostatnih udžbenika iz svih obveznih predmeta, odnosno radnih udžbenika (primjericeudžbenika za hrvatski jezik i matematiku koji koriste učenici u 1., 2., 3. i 4. razredu te udžbenika za engleski jezik od 4. do 8. razreda), koji se dakako ne mogu više koristiti. Također, Grad Umag će sufinancirati kupovinu udžbenika za učenike s posebnim obrazovnim potrebama.

Za narednu školsku godinu Grad Umag će financirati nabavu mapa za likovni odgoj za sve učenike koje će biti dostavljene izravno u školu, stoga ih nije potrebno naručivati zasebno.

**U dogovoru s osnovnom školom Marije i Line preuzimanje, odnosno razmjena udžbenika odvijat će se od utorka 26. lipnja do petka 29. lipnja od 9:00 do 12:00 sati te od 16:00 do 19:00 sati, stoga pozivamo i roditelje budućih prvašića da u navedenom razdoblju posjete škole te preuzmu raspoložive udžbenike.**

Poštovani roditelji, s obzirom da je uvjet za ostvarivanje prava na besplatne udžbenike podmirenje svih dugovanja prema školama i vrtićima, ovim putem apeliramo da podmirite sve dospjele obveze za usluge korištenja školske marende, programa produženog boravka, školarina za polaznike osnovne glazbene škole i korištenja programa predškolskog odgoja i obrazovanja. **U protivnom nećete moći ostvariti pravo na sufinanciranje udžbenika**.

Na kraju, zahvaljujemo se svima koji su na vrijeme ispunili sve obveze i brižljivo čuvali udžbenike. Za dodatna pitanja i pojašnjenja možete se obratiti Upravnom odjelu za opće poslove i društvene djelatnosti Grada Umaga na broj telefona 702-961, odnosno elektronskom poštom na adresu: dimitrij.susanj@umag.hr

S poštovanjem,

**Pročelnik**

**Slaviša Šmalc, struč.spec.oec.** v.r.